૯. આજકાલ ‘ફિશિંગ’ (PHISHING) શબ્દથી આપણે સુપેરે પરિચિત છીએ. ક્રેડીટ કાર્ડ, ડેબીટ કાર્ડ, ઈન્ટરનેટ બેન્કિંગ વિગેરે પ્રકારના ડીજીટલ ઉપકરણ/સેવાઓ સહજ રૂપે મળે છે અને વ્યાપક પણે તેનો ઉપયોગ પણ થાય છે. પરંતુ બેનામી ઈ મેઈલ અને ટેલીફોન કૉલથી ગ્રાહકોને છેતરીને નાણા ઉચાપત કરવાના કિસ્સાઓ બને છે. આ પ્રક્રિયાને ‘ફિશિંગ’ કહેવામાં આવે છે. બેંક તરફથી પ્રસ્તુત બાબતે ગ્રાહકોને ચેતવવામાં પણ આવે છે પરંતુ ઉચાપતના કિસ્સાઓ બન્યે જ જાય છે. હવે કાર્ટૂન વિષે વિચારીએ તો, રક્ષિત વિસ્તારો જેવાં કે અભયારણ્ય અને રાષ્ટ્રીય ઉદ્યાનોમાં આવેલાં જળસ્રોતોમાં માછલી પકડવાની મનાઈ હોય છે. આવા જ એક રક્ષિત વિસ્તારમાં સ્થિત સરોવરમાં “NO PHISHING” (FISHING ને બદલે) એટલે કે માછલી પકડવાની મનાઈ છે તેવું સાઈન બોર્ડ છે તેમ છતાં એક વ્યક્તિ માછલી પકડતી દેખાય છે. દેખીતી રીતે અહીં ‘ફિશિંગ’ નો સ્પેલિંગ ખોટો લખાયો છે. બે માછલીઓ આનાથી પરેશાન થતી વાતો કરે છે કે, “બોર્ડ મુકવા છતાં કોઈ અસર જણાતી નથી!! મને ફરીથી આ મુર્ખ જેવી જણાતી ડીક્ષનરી જોવા દે!”